ᱦᱚᱨᱤᱭᱟᱬᱟ
ᱦᱚᱨᱤᱭᱟᱬᱟ ᱫᱚ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱢᱤᱫ ᱯᱚᱱᱚᱛ ᱟᱠᱟᱱᱟ ᱾ ᱱᱚᱸᱰᱮᱱᱟᱜ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱪᱚᱱᱰᱤᱜᱚᱰ ᱾ ᱱᱚᱶᱟ ᱨᱮᱱᱟᱜ ᱥᱤᱢᱟᱹ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱦᱤᱢᱟᱪᱚᱞ ᱯᱨᱚᱫᱮᱥ, ᱠᱚᱧᱮ ᱟᱨ ᱯᱟᱪᱮ ᱥᱮᱦᱮᱫ ᱨᱮ ᱨᱟᱡᱚᱥᱛᱷᱟᱱ ᱥᱟᱶ ᱵᱷᱤᱲᱟᱹᱣ ᱟᱠᱟᱱᱟ ᱾ ᱭᱚᱢᱩᱱᱟ ᱜᱟᱰᱟ ᱫᱚ ᱩᱛᱛᱚᱨᱟᱠᱷᱚᱸᱰ ᱟᱨ ᱩᱛᱛᱚᱨ ᱯᱚᱫᱮᱥ ᱥᱟᱶᱛᱮ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱛᱮ ᱞᱤᱸᱡᱤᱱ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱤᱞᱞᱤ ᱫᱚ ᱦᱚᱨᱤᱭᱟᱬᱟ ᱛᱮ ᱯᱮ ᱯᱟᱥᱴᱟ ᱜᱷᱮᱨᱟᱣ ᱟᱠᱟᱱᱟ ᱾
ᱚᱛᱱᱚᱥᱟᱯᱲᱟᱣ
ᱦᱚᱨᱤᱭᱟᱬᱟ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱢᱮᱱᱟᱜ ᱞᱮᱸᱰᱞᱚᱠ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱟᱴᱮᱫ ᱒᱗°᱓᱙' ᱮᱛᱚᱢ ᱠᱷᱚᱱ ᱓᱐°᱓᱕' ᱮᱛᱚᱢ ᱦᱟᱹᱵᱤᱡ ᱨᱮᱱᱟᱜ ᱟᱠᱷᱭᱟᱸᱥᱚ ᱦᱟᱹᱵᱤᱡ, ᱟᱨ ᱗᱔°᱒᱘' ᱥᱟᱢᱟᱝ ᱠᱷᱚᱱ ᱗᱗°᱓᱖' ᱥᱟᱢᱟᱝ ᱦᱟᱹᱵᱤᱡ ᱢᱮᱱᱜᱼᱟ ᱾ ᱯᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱠᱚᱧᱮ ᱨᱮ ᱦᱤᱢᱟᱪᱚᱞ ᱯᱨᱚᱫᱮᱥ ᱦᱟᱹᱵᱤᱡ, ᱮᱛᱚᱢ ᱟᱨ ᱯᱟᱪᱮ ᱨᱮ ᱨᱟᱡᱚᱥᱛᱷᱟᱱ ᱥᱟᱶ ᱵᱷᱤᱲᱟᱹᱣ ᱟᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱫᱚ ᱔᱔,᱒᱑᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱫᱤᱥᱚᱢ ᱨᱮᱱᱟᱜ ᱞᱮᱠᱷᱟ ᱜᱩᱴ ᱮᱨᱤᱭᱟ ᱨᱮᱱᱟᱜ ᱑ᱹ᱔ ᱥᱟᱭᱠᱚᱨᱟ ᱦᱩᱭᱩᱜᱼᱟ ᱾ ᱮᱨᱤᱭᱟ ᱞᱮᱠᱟᱛᱮ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱒᱑ ᱟᱱᱟᱜ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱾ ᱥᱟᱹᱢᱩᱫᱽ ᱚᱛ ᱠᱷᱚᱱ ᱦᱚᱨᱤᱭᱟᱬᱟ ᱫᱚ ᱗᱐᱐ ᱢᱤᱴᱚᱨ ᱠᱷᱚᱱ ᱓᱖᱐᱐ ᱯᱷᱩᱴ ᱩᱥᱩᱞ ᱢᱮᱱᱟᱜᱼᱟ ᱾
ᱱᱟᱜᱟᱢᱥᱟᱯᱲᱟᱣ
ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑ ᱱᱚᱵᱷᱮᱢᱵᱚᱨ ᱑᱙᱖᱖ ᱥᱟᱞᱮ ᱝᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱯᱟᱹᱨᱥᱤ ᱞᱮᱠᱟᱟᱛᱮ ᱯᱚᱧᱡᱟᱵᱽ ᱠᱷᱚᱱ ᱢᱤᱫ ᱱᱟᱶᱟ ᱯᱚᱱᱚᱛ ᱵᱮᱱᱟᱣᱮᱱᱟ ᱾ ᱦᱚᱨᱤᱭᱟᱬᱟ ᱟᱹᱲᱟᱹ ᱫᱚ ᱯᱩᱭᱞᱩ ᱫᱷᱟᱣ ᱑᱒ ᱥᱟᱭᱟᱫᱽ ᱨᱮ ᱨᱚᱱᱚᱲᱤᱭᱟᱹ ᱚᱱᱚᱞᱤᱭᱟᱹ ᱵᱤᱵᱩᱫᱷ ᱥᱨᱤᱫᱷᱚᱨ ᱮ ᱚᱞ ᱞᱮᱫ ᱛᱟᱦᱮᱸᱫ ᱾ ᱟᱹᱲᱟᱹ ᱦᱚᱨᱤᱭᱟᱢᱟ ᱫᱚ ᱵᱟᱨᱭᱟ ᱥᱚᱸᱥᱠᱨᱩᱛ ᱟᱹᱲᱟᱹ ᱦᱚᱨᱤ ᱟᱨ ᱚᱭᱚᱬᱟ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱾[᱑] ᱦᱚᱨᱤ ᱢᱮᱱᱞᱮᱠᱷᱟᱱ ᱵᱚᱝᱜᱟ (ᱵᱷᱟᱜᱽᱣᱟᱱ) ᱟᱨ ᱟᱭᱟᱢᱟ ᱢᱮᱱᱞᱮᱠᱷᱟᱱ ᱵᱟᱥᱟ ᱢᱮᱱᱛᱮ ᱵᱩᱡᱷᱟᱹᱣᱜ-ᱟ ᱾ ᱱᱚᱶᱟ ᱫᱚ ᱢᱮᱥᱟ ᱠᱟᱛᱮ ᱵᱚᱝᱜᱟ ᱦᱟᱜ ᱵᱟᱥᱟ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱢᱩᱱᱤᱞᱟᱞ, ᱢᱩᱨᱞᱤ ᱪᱟᱸᱫᱽ ᱥᱚᱨᱢᱟ, ᱮᱪᱹᱮᱹ ᱯᱷᱚᱰᱠᱮ ᱟᱨ ᱥᱩᱠᱷᱰᱮᱣ ᱥᱤᱝ ᱪᱷᱤᱣ ᱞᱮᱠᱟᱱ ᱯᱩᱨᱩᱫᱷᱩᱞ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ ᱦᱚᱨᱤᱭᱟᱬᱟ ᱟᱹᱲᱟᱹ ᱨᱮᱱᱟᱜ ᱥᱤᱨᱡᱚᱱ ᱫᱚ ᱦᱚᱨᱤ (ᱦᱟᱹᱨᱭᱟᱹᱲ) ᱟᱨ ᱚᱨᱚᱱᱭᱚ (ᱵᱤᱨ) ᱢᱮᱱᱫᱚ ᱦᱟᱹᱨᱭᱟᱹᱲ ᱵᱤᱨ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱾[᱒]
ᱦᱚᱲ ᱮᱞᱥᱟᱯᱲᱟᱣ
ᱫᱷᱚᱨᱚᱢᱥᱟᱯᱲᱟᱣ
᱒᱐᱑᱑ ᱥᱟᱞᱮ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱚᱨᱤᱭᱟᱬᱟ ᱨᱮ ᱞᱮᱠᱷᱟᱜᱩᱴ ᱒᱕,᱓᱕᱐,᱐᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱘᱗ᱹ᱔᱖% ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱢᱟᱱᱟᱣᱮᱫᱼᱟ ᱾ ᱚᱱᱟ ᱥᱟᱶᱛᱮ ᱗ᱹ᱐᱓% ᱢᱩᱥᱞᱤᱢ ᱟᱨ ᱔ᱹ᱙᱑% ᱦᱚᱲ ᱫᱚ ᱥᱤᱠᱷ ᱫᱷᱚᱨᱚᱢ ᱨᱤᱱ ᱠᱟᱱᱟ ᱠᱚ ᱾[᱓]
ᱯᱟᱹᱨᱥᱤᱥᱟᱯᱲᱟᱣ
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ Haryana Britannica Online Encyclopedia
- ↑ Bijender K Punia (1993). Tourism management: problems and prospects. APH. p. 18. ISBN 978-81-7024-643-5.
- ↑ "Population by religion community - 2011". Census of India, 2011. The Registrar General & Census Commissioner, India. Archived from the original on 25 August 2015.
ᱵᱟᱦᱨᱮ ᱡᱚᱱᱚᱲᱥᱟᱯᱲᱟᱣ
- Government
- General information
- ᱦᱚᱨᱤᱭᱟᱬᱟ ᱮᱱᱥᱟᱭᱠᱞᱳᱯᱤᱰᱤᱭᱟ ᱵᱨᱤᱴᱟᱱᱤᱠᱟ ᱨᱮ
- ᱦᱚᱨᱤᱭᱟᱬᱟ at Curlie
- Geographic data related to ᱦᱚᱨᱤᱭᱟᱬᱟ at OpenStreetMap
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck ilo_Latn eng_Latn eng_Latn sat_Olck eng_Latn eng_Latn sat_Olck tgl_Latn eng_Latn